A Bizottság 3044/90/EGK rendelete

(1990. október 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel legutóbb a 2943/90/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a mellékelt táblázat 1–3. terméke tekintetében az e rendeletben előírt intézkedések összhangban vannak a Nómenklatúra Bizottság véleményével;

mivel a mellékelt táblázat 4. terméke tekintetében a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált nómenklatúrán belüli besorolása ezentúl az említett táblázat 2. oszlopában feltüntetett KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. október 22-én.

a Bizottság részéről

Christiane Scrivener

a Bizottság tagja

[1] HL L 281., 1990.10.12., 22. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerintibesorolás | Indoklás |

(1) | (2) | (3) |

1.Paradicsom alapú élelmiszerkészítmény, amely kis mennyiségben, szemmel is látható paradicsom- és gombadarabokat, glukóz-szirupot, növényi olajat, fűszernövényeket és fűszereket tartalmaz. A termék mártás formájában, kiskereskedelmi forgalom számára kiszerelve létezik. | 21032000 | A besorolást a Kombinált Nómenklatúra 1. és 6. általános értelmezési szabályai, valamint a 2103 és a 21032000 KN-kód megfogalmazása határozzák meg. mivel a termék kis mennyiségben, szemmel is látható paradicsom- és gombadarabkákat tartalmazó mártás formájában készül, nem tekinthető a Kombinált Nómenklatúra 20. árucsoportjába tartozó zöldségkészítménynek. Lásd a HR 21.03 vámtarifaszámhoz fűzött magyarázata A részének 2. pontját. |

– keményítő … | 44,9 tömegszázalék a szárazanyagban |

– zsírok … | 4,9 tömegszázalék a szárazanyagban |

– fehérje … | 16,8 tömegszázalék a szárazanyagban(nitrogéntartalom x 6,25) |

A keményítő- és fehérjetartalmat az 1972. április 27-i 72/199/EGK bizottsági irányelv I. mellékletének 1. és 2. pontjában meghatározott eljárásokkal állapították meg (HL L 123., 1972.5.29., 6. o.). A zsír- és nedvességtartalmat az 1971. november 18-i 71/393/EGK bizottsági irányelv mellékletének 4. ("A" eljárás), illetve 1. részében meghatározott eljárásokkal állapították meg (HL L 279., 1971.12.20., 7. o.). | 23099051 | A besorolást a Kombinált Nómenklatúra 1. és 6. általános értelmezési szabályai, valamint a 2309, a 230990 és a 23099051 KN-kódok megfogalmazása határozzák meg. |

3 Nedves eljárással előállított termék, amely őrölt egész kukoricának és a kukoricacsírából sajtolás útján történő olajextrakció maradékának a keverékéből áll. A keverék az alábbi analitikai tulajdonságokkal rendelkezik:

– keményítő … | 42,7 tömegszázalék a szárazanyagban |

– zsírok… | 4,9 tömegszázalék a szárazanyagban |

– fehérje … | 13,5 tömegszázalék a szárazanyagban(nitrogéntartalom x 6,25) |

A keményítő- és fehérjetartalmat az 1972. április 27-i 72/199/EGK bizottsági irányelv I. mellékletének 1. és 2. pontjában meghatározott eljárásokkal állapították meg (HL L 123., 1972.5.29., 6. o.) A zsír- és nedvességtartalmat az 1971. november 18-i 71/393/EGK bizottsági irányelv mellékletének 4. ("A" eljárás), illetve 1. részében meghatározott eljárásokkal állapították meg (HL L 279., 1971.12.20., 7. o.) | | 23099051 | A besorolást a Kombinált Nómenklatúra 1. és 6. általános értelmezési szabályai, valamint a 2309, a 230990 és a 23099051 KN-kód megfogalmazása határozzák meg. |

4. Száraz eljárással előállított termék, amely kukoricacsuhénak és a kukoricacsírából oldószerrel történő olajextrakció maradékának a keverékéből áll. A keverék az alábbi analitikai tulajdonságokkal rendelkezik:

– keményítő… | 44,8 tömegszázalék a szárazanyagban |

– zsírok … | 4,2 tömegszázalék a szárazanyagban |

– fehérje … | 13,4 tömegszázalék a szárazanyagban(nitrogéntartalom x 6,25) |

A keményítő- és fehérjetartalmat az 1972. április 27-i 72/199/EGK bizottsági irányelv I. mellékletének 1. és 2. pontjában meghatározott eljárásokkal állapították meg (HL L 123., 1972.5.29., 6. o.) A zsír- és nedvességtartalmat az 1971. november 18-i 71/393/EGK bizottsági irányelv mellékletének 4. ("A" eljárás), illetve 1. részében meghatározott eljárásokkal állapították meg (HL L 279., 1971.12.20., 7. o.) | | 23099051 | A besorolást a Kombinált Nómenklatúra 1. és 6. általános értelmezési szabályai, valamint a 2309, a 230990 és a 23099051 KN-kód megfogalmazása határozzák meg. |

--------------------------------------------------